Diari Oficial de la Generalitat Valenciana


Sumari del DOGV 5163, del 27-12-2005 (2005/14317)

Informació pública del programa d'actuació integrada de la unitat d'execució única sector Nova Alfara, normes subsidiàries d'Alfara de Algimia.
-----------------------------------------------------------------------------------------------------------------------------------------------

### Dades del document

Número de DOGV
:   5163

Data del DOGV
:   27-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14929


Organisme emissor
:   UTE Nova Alfara Llei 18/1982

Tipus de document
:   Anunci

Informació pública del programa d'actuació integrada de la unitat d'execució única sector Nova Alfara, normes subsidiàries d'Alfara de Algimia. [2005/F14326]
  
Als efectes del que preveu la Llei 6/1994, de 15 de novembre, Reguladora de l'Activitat Urbanística, per mitjà d'este anunci es posa en coneixement de tots els possibles interessats o afectats el següent:
  
Primer. La Unió Temporal d'Empreses Nova Alfara Llei 18/1982, ha formulat una proposta de programa d'actuació integrada de la unitat d'execució única sector Nova Alfara de les normes subsidiàries d'Alfara de Algimia. La dita proposta està formada pels documents de programa, alternativa tècnica, pla parcial de millora, pla de reforma interior, document d'homologació sectorial modificativa, estudi d'impacte ambiental i avantprojecte d'urbanització, tot això a l'empara del que preveu l'article 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. En aplicació del que establix l'article 48.1.c) en relació amb l'article 46.3 i concordants de la referida llei, correspon sotmetre el programa esmentat, amb tota la seua documentació urbanística que s'aporta, a informació pública pel termini de 20 dies hàbils, comptats a partir de l'endemà de la publicació d'este anunci en el Diari Oficial de la Generalitat Valenciana.
  
Tercer. Es fa constar que, durant el dit termini de 20 dies, els interessats i afectats en este procediment podran formular qualssevol al·legacions que els convinguen segons dret, així com altres alternatives tècniques al programa i, si és procedent, proposicions juridicoeconòmiques, tot això en els termes i condicions de la Llei 6/1994. A este efecte qualsevol interessat podrà consultar l'expedient a la notaria de Francisco Bañón Sabater, sítia a Sagunt, plaça de l'Antiga Moreria, número 4-baix, els dies hàbils en horari d'atenció al públic. Igualment, es fa constar que qualsevol persona podrà comparéixer a la dita notaria per a obtindre copia de l'acta de protocol·lització del programa i documents que s'adjunten o sol·licitar que se li exhibisca esta.
  
Quart. La referida documentació, així com l'expedient administratiu, podrà ser consultat a l'Ajuntament d'Alfara de Algimia, els dies hàbils en horari d'atenció al públic, on així mateix poden ser presentades les al·legacions que corresponguen.
  
Cinqué. Per mitjà del present anunci, segons allò que s'ha preceptuat pel paràgraf segon de l'article 48, en relació amb l'article 46, paràgrafs quart i cinqué, de la llei esmentada, es posa en coneixement dels interessats que durant el període de cinc dies, comptats a partir del venciment del termini anterior podran presentar-se les proposicions juridicoeconòmiques de les distintes alternatives que optaren a l'adjudicació del programa; llevat que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial. En este cas, la pròrroga es farà constar en l'expedient, s'anunciarà al tauler d'anuncis de l'Ajuntament d'Alfara de Algimia i es comunicarà als que, per desconéixer-lo, presenten pliques prematurament.
  
Sisé. L'acte d'obertura de pliques tindrà lloc una vegada conclòs el termini per a presentar-les i s'acredite el que disposa l'apartat 1.c) de l'article 48 de la Llei 6/1994, de 15 de novembre.
  
Seté. Amb relació a la remissió d'avisos al domicili fiscal dels titulars cadastrals afectats per esta actuació, en compliment del que disposa l'article 46.3 de la Llei Reguladora de l'Activitat Urbanística, s'ha procedit amb anterioritat a este anunci a l'enviament de l'avís amb el contingut d'este a tots els titulars cadastrals afectats.
  
Huité. El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut i per als titulars que no es troben en la base de dades, de la relació que emet el Centre de Gestió Cadastral. Cosa que se'ls comunica per mitjà del present avís als efectes oportuns.